ddrg/super_eurlex huggingface dataset:
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -V luku - Hinnat - 60 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -V luku - Hinnat - 60 artikla 1. Hintojen osalta kiellettyjä ovat menettelytavat jotka ovat ristiriidassa 2 3 ja 4 artiklan kanssa ja erityisesti: - kilpailua vääristävät menettelytavat varsinkin yksinomaan väliaikaiset tai paikalliset hintojen alentamiset joilla pyritään monoliasemaan yhteismarkkinoilla; - syrijivät menettelytavat joissa myyjä soveltaa erityisesti ostajan kansalaisuuden perusteella erilaisia ehtoja toisiinsa verrattavissa oleviin liiketoimiin yhteismarkkinoilla. Komissio voi päätöksessä jonka se tekee neuvoa-antavaa komiteaa ja neuvostoa kuultuaan määritellä tässä kiellossa tarkoitetut menettelytavat. 2. Tätä varten: a) yritysten yhteismarkkinoilla soveltamat hinnastot ja myyntiehdot on julkistettava siinä laajuudessa ja sillä tavalla kuin komissio neuvoa-antavaa komiteaa kuultuaan määrää; jos komissio toteaa että jokin yritys on valinnut tavanomaisesta poikkevan hinnoitteluperusteen ja että sen avulla voidaan kiertää b alakohdan määräyksiä se antaa yritykselle aiheelliset suositukset; b) sovellettavat hinnoittelutavat eivät saa vaikuttaa siten että hinnat joita yritys soveltaa yhteismarkkinoilla sellaisina kuin ne ovat suhteutettuina valittuun hinnoitteluperusteeseen johtavat: - korotuksiin kyseisessä hinnastossa vastaavanlaisille liiketoimille vahvistettuun hintaan; tai - sellaisiin alennuksiin tästä hinnasta jotka ovat suurempia kuin: - määrä joka mahdollistaa tehdyn tarjouksen yhtenäistämisen sellaisen muun hinnoitteluperusteen mukaan laaditun hinnaston kanssa joka antaa ostajalle edullisimmat ehdot toimituspaikassa; tai - rajat jotka kullekin tuoteryhmälle on tuotteiden alkuperä ja määräpaikka tarvittaessa huomioon ottaen vahvistettu komission päätöksillä neuvoa-antavan komitean lausunnon jälkeen. Edellä tarkoitetut päätökset tehdään jos niiden katsotaan olevan tarpeen häiriöiden välttämiseksi yhteismarkkinoilla tai osassa sitä taikka tuotteen ja sen valmistukseen käytettyjen aineiden erilaisista hinnoittelutavoista johtuvan epätasapainon välttämiseksi. Päätöksillä ei estetä yrityksiä yhtenäistämästä tarjouksiaan yhteisön ulkopuolisten yritysten tekemien tarjousten kanssa jos liiketoimista ilmoitetaan komissiolle; joka väärinkäytön ilmetessä voi rajoittaa yrityksen mahdollisuutta tai poistaa siltä mahdollisuus saada tämä poikkeus.
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -III luku - Investointi- ja rahoitustuki - 54 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -III luku - Investointi- ja rahoitustuki - 54 artikla Komissio voi helpottaa investointiohjelmien toteuttamista antamalla yrityksille lainoja tai takaamalla niiden ottamia muita lainoja. Saatuaan neuvoston yksimielisesti antaman puoltavan lausunnon komissio voi samoin keinoin osallistua sellaisten töiden ja laitosten rahoitukseen joilla suoraan ja pääasiallisesti myötävaikutetaan tuotannon lisäämiseen tuotantokustannusten alenemiseen tai menekin helpottamiseen sen toimivaltaan kuuluvien tuotteiden osalta. Edistääkseen investointien yhteensovitettua kehitystä komissio voi 47 artiklan määräysten mukaisesti vaatia yrityksiä antamaan yksittäiset ohjelmat etukäteen tiedoksi joko osoittamalla erityisen pyynnön yritykselle jota asia koskee tai päätöksellä jossa määrätään niiden ohjelmien luonne ja laajuus jotka sille on annettava tiedoksi. Annettuaan niille joita asia koskee mahdollisuuden esittää huomautuksensa komissio voi 46 artiklassa määrättyjen yleisten tavoitteiden mukaisesti antaa lausunnon edellä tarkoitetuista ohjelmista perusteluineen. Komission on annettava edellä tarkoitettu lausunto asianomaisen yrityksen pyytäessä sitä. Komissio ilmoittaa lausunnosta asianomaiselle yritykselle sekä saattaa sen asianomaisen hallituksen tiedoksi. Luettelo lausunnoista julkaistaan. Jos komissio toteaa ohjelman rahoituksen tai ohjelmaan kuuluvien laitosten toiminnan edellyttävän tukea avustusta suojatoimenpidettä tai syrjintää joka on ristiriidassa tämän sopimuksen kanssa edellä sanotun perusteella annettu kielteinen lausunto katsotaan 14 artiklassa tarkoitetuksi päätökseksi ja sen perusteella yritys jota asia koskee ei saa käyttää ohjelman toteuttamiseen muita kuin omia varojaan. Komissio voi määrätä yrityksille jotka jättävät noudattamatta edellisessä kohdassa tarkoitettua kieltoa sakon joka voi olla enintään sen rahasumman suuruinen joka sijoitetaan kiellosta huolimatta kyseisen ohjelman toteuttamiseen.
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset - X luku - Kauppapolitiikka - 75 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset - X luku - Kauppapolitiikka - 75 artikla Jäsenvaltiot sitoutuvat antamaan komissiolle tiedon suunnitelluista kauppasopimuksista tai vaikutuksiltaan vastaavista järjestelyistä siinä määrin kuin ne liittyvät hiileen ja teräkseen tai muiden raaka-aineiden tai jäsenvaltioiden hiili- ja terästuotannossa tarvittavien erikoislaitteistojen tuontiin. Jos suunniteltu sopimus tai järjestely sisältää tämän sopimuksen soveltamista estäviä määräyksiä komissio antaa tarvittavat suositukset jäsenvaltiolle jota asia koskee kymmenen päivän kuluessa siitä kun se on saanut sille osoitetun tiedoksiannon; muissa tapauksissa se voi antaa lausunnon.
Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 32 d artikla



Virallinen lehti nro L 169 , 29/06/1987 s. 0004



Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 32 d artikla (*) (*) Sellaisena kuin se on muutettuna SEU:n H artiklan 12 kohdalla. 1. Yhteisön tuomioistuimen yhteydessä on ensimmäisen oikeusasteen tuomioistuin joka ensimmäisenä oikeusasteena ratkaisee tietynlaiset 2 kohdassa määrätyin edellytyksin vahvistetut asiat ja jonka päätöksiin voidaan vain oikeuskysymyksiä koskevilta osin ja perussäännössä määrätyin edellytyksin hakea muutosta yhteisön tuomioistuimelta. Yhteisön ensimmäisen oikeusasteen tuomioistuin ei ole toimivaltainen ratkaisemaan asioita joissa 41 artiklan nojalla pyydetään ennakkoratkaisua. 2. Neuvosto vahvistaa yksimielisesti yhteisön tuomioistuimen pyynnöstä sekä Euroopan parlamenttia ja komissiota kuultuaan 1 kohdassa tarkoitetut tietynlaiset asiat ja yhteisön ensimmäisen oikeusasteen tuomioistuimen kokoonpanon sekä tekee tarvittavat mukautukset yhteisön tuomioistuimen perussääntöön ja antaa tarvittavat sitä täydentävät määräykset. Jollei neuvosto toisin päätä yhteisön ensimmäisen oikeusasteen tuomioistuimeen sovelletaan mitä tässä sopimuksessa ja varsinkin mitä yhteisön tuomioistuimen perussäännöstä tehdyssä pöytäkirjassa määrätään yhteisön tuomioistuimesta. 3. Yhteisön ensimmäisen oikeusasteen tuomioistuimen jäsenet valitaan henkilöistä joiden riippumattomuus on kiistaton ja jotka ovat päteviä tuomarin virkaan ja heidät nimitetään jäsenvaltioiden hallitusten yhteisellä sopimuksella kuudeksi vuodeksi kerrallaan. Osa jäsenistä vaihtuu joka kolmas vuosi. Jäsen jonka toimikausi päättyy voidaan nimittää uudeksi toimikaudeksi. 4. Yhteisön ensimmäisen oikeusasteen tuomioistuin vahvistaa työjärjestyksensä yhteisymmärryksessä yhteisön tuomioistuimen kanssa. Työjärjestykselle tarvitaan neuvoston yksimielinen hyväksyminen.
Euroopan hiili- ja teräsyhteisön perustamissopimus (EHTY) - Ensimmäinen osasto - Euroopan hiili- ja teräsyhteisö - 6 artikla





Euroopan hiili- ja teräsyhteisön perustamissopimus (EHTY) - Ensimmäinen osasto - Euroopan hiili- ja teräsyhteisö - 6 artikla Yhteisö on oikeushenkilö. Kansainvälisissä suhteissa yhteisöllä on tehtäviensä hoitamista ja tarkoitustensa saavuttamista varten tarvittava oikeuskelpoisuus. Yhteisöllä on kaikissa jäsenvaltioissa laajin kansallisilla oikeushenkilöillä oleva oikeuskelpoisuus; se voi erityisesti hankkia ja luovuttaa irtainta ja kiinteää omaisuutta sekä esiintyä kantajana tai vastaajana oikeudenkäynneissä. Yhteisöä edustavat sen toimielimet kukin toimivaltaansa kuuluvissa asioissa.
Euroopan hiili- ja teräsyhteisön perustamissopimus - Toinen osasto - Yhteisön toimielimet - II luku - Euroopan parlamentti - 20 d artikla (*)

(*) Sellaisena kuin se on lisättynä SEU:n H artiklan 6 kohdalla.

1. Euroopan parlamentti nimittää oikeusasiamiehen valtuuksin ottaa vastaan unionin kansakaisilta sekä niiltä luonnollisilta henkilöiltä tai oikeushenkilöiltä, joiden asuinpaikka tai sääntömääräinen kotipaikka on jossakin jäsenvaltiossa, kanteluja yhteisön toimielinten ja laitosten toiminnassa ilmenneistä epäkohdista, lukuun ottamatta yhteisön tuomioistuimen ja yhteisöjen ensimmäisen oikeusasteen tuomioistuimen toimintaa lainkäyttöeliminä.

Tehtävänsä mukaisesti oikeusasiamies suorittaa tutkimukset, joita hän pitää perusteltuina, omasta aloitteestaan taikka hänelle suoraan tai Euroopan parlamentin jäsenen välityksellä toimitetun kantelun perusteella, niitä tapauksia lukuun ottamatta, joissa epäilyksenalaisia seikkoja käsitellään tai on käsitelty oikeudenkäynnissä. Jos oikeusasiamies toteaa epäkohdan, hän saattaa asian sen toimielimen käsiteltäväksi, jota asia koskee, ja tämä toimielin antaa lausuntonsa asiasta hänelle kolmen kuukauden määräajassa. Tämän jälkeen oikeusasiamies antaa asiasta kertomuksen Euroopan parlamentille ja asianomaiselle toimielimelle. Kantelun tekijälle annetaan tiedoksi näiden tutkimusten tulokset.

Oikeusasiamies antaa Euroopan parlamentille vuosittain kertomuksen tutkimustensa tuloksista.

2. Oikeusasiamies nimitetään jokaisten Euroopan parlamentin vaalien jälkeen Euroopan parlamentin vaalikauden ajaksi. Sama henkilö voidaan nimittää uudeksi toimikaudeksi.

Yhteisön tuomioistuin voi Euroopan parlamentin pyynnöstä erottaa oikeusasiamiehen, jos hän ei enää täytä niitä vaatimuksia, joita hänen tehtävänsä edellyttävät, tai jos hän on syyllistynyt vakavaan rikkomukseen.

3. Oikeusasiamies hoitaa tehtäväänsä täysin riippumattomana. Tehtäväänsä hoitaessaan hän ei pyydä eikä ota ohjeita miltään taholta. Oikeusasiamies ei saa toimikautensa aikana harjoittaa muuta palkallista tai palkatonta ammattitoimintaa.

4. Euroopan parlamentti vahvistaa komission lausunnon ja neuvoston määräenemmistöllä antaman hyväksymisen saatuaan oikeusasiamiehen tehtävien hoitamista koskevan ohjesäännön ja hänen tehtäviensä hoitamista koskevat yleiset ehdot.
Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - IV osasto- Euroopan yhteisöjen ensimmäisen oikeusasteen tuomioistuin - Yhteisön tuomioistuimen muutoksenhakuasiassa antama päätös - 54 artikla



Virallinen lehti nro L 319 , 25/11/1988 s. 0001



Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - IV osasto (*)- Euroopan yhteisöjen ensimmäisen oikeusasteen tuomioistuin - Yhteisön tuomioistuimen muutoksenhakuasiassa antama päätös - 54 artikla (*) Osasto lisätty Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen (EYVL N:o L 319 25.11.1988 s. 1) 5 artiklalla. Jos muutoksenhaku todetaan aiheelliseksi yhteisön tuomioistuin julistaa yhteisön ensimmäisen oikeusasteen tuomioistuimen päätöksen mitättömäksi. Se voi joko ratkaista asian lopullisesti itse jos asia on ratkaisukelpoinen tai palauttaa asian yhteisön ensimmäisen oikeusasteen tuomioistuimen ratkaistavaksi. Palauttamistapauksessa yhteisön ensimmäisen oikeusasteen tuomioistuin on sidottu yhteisön tuomioistuimen asiassa ratkaisemiin oikeusseikkoihin. Jos sellaisen jäsenvaltion tai yhteisöjen toimielimen tekemä muutoksenhaku todetaan aiheelliseksi joka ei ole ollut asiassa yhteisön ensimmäisen oikeusasteen tuomioistuimessa väliintulijana yhteisön tuomioistuin voi jos se katsoo sen tarpeelliseksi todeta mitä yhteisön ensimmäisen oikeusasteen tuomioistuimen päätöksen vaikutuksista on pidettävä riidan asianosaisien kannalta pysyvinä.
Euroopan hiili- ja teräsyhteisön perustamissopimus (EHTY) - Yleissopimus tietyistä Euroopan yhteisöille yhteisistä toimielimistä - IV osa - Toimielinten rahoittaminen - 6 artikla





Euroopan hiili- ja teräsyhteisön perustamissopimus (EHTY) - Yleissopimus tietyistä Euroopan yhteisöille yhteisistä toimielimistä - IV osa - Toimielinten rahoittaminen - 6 artikla (Artikla on kumottu sulautumissopimuksen 23 artiklalla) [Katso sulautumissopimuksen 20 artikla joka kuuluu seuraavasti: 1. Euroopan hiili- ja teräsyhteisön hallintomenot ja niihin liittyvät tulot Euroopan talousyhteisön tulot ja menot sekä Euroopan atomienergiayhteisön tulot ja menot lukuun ottamatta hankintakeskuksen ja yhteisyritysten tuloja ja menoja otetaan Euroopan yhteisöjen talousarvioon näiden kolmen yhteisön perustamissopimusten asiaa koskevien määräysten mukaisesti. Tämä talousarvio jossa tulojen ja menojen on oltava tasapainossa korvaa Euroopan hiili- ja teräsyhteisön hallinnollisen talousarvion ja Euroopan talousyhteisön talousarvion sekä Euroopan atomienergiayhteisön toiminnan talousarvion sekä tutkimus- ja investointitalousarvion (*). (*) 1 kohta sellaisena kuin se on muutettuna tiettyjen talousarviota koskevien määräysten muuttamisesta tehdyn sopimuksen 10 artiklalla. 2. Euroopan hiili- ja teräsyhteisön perustamissopimuksen 49 artiklassa tarkoitettujen maksujen kattama osuus menoista vahvistetaan 18 miljoonaksi laskentayksiköksi. Komissio toimittaa 1 päivänä tammikuuta 1967 alkavasta varainhoitovuodesta lähtien vuosittain neuvostolle kertomuksen jonka perusteella neuvosto tarkastelee onko edellä mainittua lukua syytä mukauttaa yhteisöjen talousarviossa tapahtuneeseen kehitykseen. Neuvosto päättää asiasta Euroopan hiili- ja teräsyhteisön perustamissopimuksen 28 artiklan neljännen kohdan ensimmäisessä virkkeessä määrätyllä enemmistöllä. Tämä mukautus tehdään Euroopan hiili- ja teräsyhteisön perustamissopimuksen soveltamisesta johtuvissa menoissa tapahtuneen kehityksen arvioinnin perusteella. 3. Komissio osoittaa yhteisöjen talousarvion menojen kattamiseksi tarkoitetun osan maksuista kyseisen talousarvion toteuttamiseen Euroopan talousyhteisön perustamissopimuksen 209 artiklan b alakohdan sekä Euroopan atomienergiayhteisön perustamissopimuksen 183 artiklan b alakohdan nojalla annetuissa varainhoitoasetuksissa säädetyn aikataulun mukaisesti jotta jäsenvaltiot asettavat osuutensa käytettäväksi.
Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - I luku - Yhteisön toimielimet - III jakso - Komissio - 127 artikla





Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - I luku - Yhteisön toimielimet - III jakso - Komissio - 127 artikla (*) (*) Sellaisena kuin se on muutettuna SEU:n I artiklan 8 kohdalla. 1. Komission jäsenet nimitetään 2 kohdassa määrättyä menettelyä noudattaen viideksi vuodeksi jollei 114 artiklasta jossakin tapauksessa muuta johdu. Sama jäsen voidaan nimittää uudeksi toimikaudeksi. 2. Jäsenvaltioiden hallitukset nimeävät yhteisellä sopimuksella ja Euroopan parlamenttia kuultuaan henkilön jonka he aikovat nimittää komission puheenjohtajaksi. Jäsenvaltioiden hallitukset nimeävät puheenjohtajaksi nimetyn kanssa neuvotellen muut henkilöt jotka ne aikovat nimittää komission jäseniksi. Euroopan parlamentissa äänestetään komission puheenjohtajaksi ja muiksi komission jäseniksi näin nimettyjen henkilöiden hyväksymisestä yhtenä kokoonpanona. Saatuaan Euroopan parlamentin hyväksymisen puheenjohtaja ja muut komission jäsenet nimitetään jäsenvaltioiden hallitusten yhteisellä sopimuksella. 3. Mitä 1 ja 2 kohdassa määrätään sovelletaan ensimmäisen kerran siihen komission puheenjohtajaan ja niihin komission muihin jäseniin joiden toimikausi alkaa 7 päivänä tammikuuta 1995. Komission puheenjohtaja ja muut jäsenet joiden toimikausi alkaa 7 päivänä tammikuuta 1993 nimitetään jäsenvaltioiden hallitusten yhteisellä sopimuksella. Heidän toimikautensa päättyy 6 päivänä tammikuuta 1995.
Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - II luku - Toimielimiä koskevat yhteiset määräykset - 161 artikla





Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - II luku - Toimielimiä koskevat yhteiset määräykset - 161 artikla Tehtäviensä täyttämiseksi neuvosto ja komissio antavat tässä sopimuksessa määrätyin edellytyksin asetuksia ja direktiivejä tekevät päätöksia sekä antavat suosituksia ja lausuntoja. Asetus pätee yleisesti. Se on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Direktiivi velvoittaa saavutettavaan tulokseen nähden jokaista jäsenvaltiota jolle se on osoitettu mutta jättää kansallisten viranomaisten valittavaksi muodon ja keinot. Päätös velvoittaa kaikilta osiltaan niitä joille se on osoitettu. Suositukset ja lausunnot eivät ole sitovia.
Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - VII luku - Turvavalvonta - 84 artikla





Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - VII luku - Turvavalvonta - 84 artikla Valvonnassa ei saa harjoittaa syrjintää malmien lähtöaineiden ja erityisten halkeamiskelpoisten aineiden käyttötarkoituksen perusteella. Valvonnan soveltamisala sitä koskevat yksityiskohtaiset säännöt ja valvonnasta vastuussa olevien toimielimien valtuudet rajoitetaan siihen mikä on tarpeen tässä luvussa vahvistettujen tavoitteiden toteuttamiseksi. Valvontaa ei saa ulottaa maanpuolustuksen tarpeisiin tarkoitettuihin aineisiin jotka valmistetaan erityisesti sitä varten eikä aineisiin jotka valmistuksen jälkeen operaatiosuunnitelman mukaan sijoitetaan tai varastoidaan sotilaalliseen laitokseen.
Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - II luku - Tiedon levittäminen - II jakso - Muut tiedot - c) Käyttölupien antaminen välitysmenettelyllä tai viran puolesta - 22 artikla





Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - II luku - Tiedon levittäminen - II jakso - Muut tiedot - c) Käyttölupien antaminen välitysmenettelyllä tai viran puolesta - 22 artikla 1. Jos patentin väliaikaisesti suojatun oikeuden tai hyödyllisyysmallioikeuden haltija ja käyttöluvan saaja eivät pääse sopimukseen korvauksen määrästä osapuolet voivat tehdä välityssopimuksen asian saattamiseksi välityslautakunnan käsiteltäväksi. Tällöin osapuolet luopuvat oikeudestaan saattaa asia oikeuden käsiteltäväksi lukuun ottamatta 18 artiklassa määrättyä tapausta. 2. Jos käyttöluvan saaja kieltäytyy välityssopimuksesta hänelle annettua käyttölupaa pidetään mitättömänä. Jos haltija tai hakija kieltäytyy välityssopimuksesta tässä artiklassa tarkoitetuista korvauksista määräävät toimivaltaiset kansalliset toimielimet.
Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - III luku - Terveyden suojelu - 38 artikla





Euroopan atomienergiayhteisön perustamissopimus (Euratom) - Toinen osasto - Määräykset ydinenergia-alan kehityksen edistämisestä - III luku - Terveyden suojelu - 38 artikla Komissio antaa jäsenvaltioille suosituksia radioaktiivisuustasosta ilmassa vesistöissä ja maaperässä. Kiireellisissä tapauksissa komissio antaa direktiivin jolla asianomainen jäsenvaltio velvoitetaan toteuttamaan komission asettamassa määräajassa kaikki tarvittavat toimenpiteet perusnormien rikkomisen estämiseksi sekä säännösten noudattamisen varmistamiseksi. Jos valtio ei asetetussa määräajassa noudata komission direktiiviä komissio tai jokainen jäsenvaltio jota asia koskee voi 141 ja 142 artiklasta poiketen saattaa asian viipymättä yhteisön tuomioistuimen käsiteltäväksi.
Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - III luku - Talous- ja sosiaalikomitea - 168 artikla





Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - III luku - Talous- ja sosiaalikomitea - 168 artikla (*) (*) Sellaisena kuin se on muutettuna SEU:n I artiklan 16 kohdalla. Komitea valitsee jäsentensä keskuudesta puheenjohtajansa ja työvaliokuntansa kahdeksi vuodeksi kerrallaan. Se vahvistaa työjärjestyksensä. Komitean puheenjohtaja kutsuu komitean koolle neuvoston tai komission pyynnöstä. Komitea voi kokoontua myös omasta aloitteestaan.
Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - I luku - Yhteisön toimielimet - IV jakso - Yhteisön tuomioistuin - 148 artikla





Euroopan atomienergiayhteisön perustamissopimus (Euratom) - Kolmas osasto - Institutionaaliset määräykset - I luku - Yhteisön toimielimet - IV jakso - Yhteisön tuomioistuin - 148 artikla Jos neuvosto tai komissio on tämän sopimuksen vastaisesti laiminlyönyt ratkaisun tekemisen jäsenvaltiot tai muut yhteisön toimielimet voivat saattaa asian yhteisön tuomioistuimen käsiteltäväksi laiminlyönnin toteamiseksi. Kanne otetaan käsiteltäväksi vain jos kyseistä toimielintä on ensin kehotettu tekemään ratkaisu. Jollei toimielin ole määritellyt kantaansa kahden kuukauden kuluessa mainitusta kehotuksesta kanne voidaan panna vireille uuden kahden kuukauden määräajan kuluessa. Luonnollinen henkilö tai oikeushenkilö saa edellisissä kohdissa määrätyin edellytyksin kannella yhteisön tuomioistuimeen siitä että yhteisön toimielin on jättänyt antamatta kyseiselle henkilölle osoitettavan jonkin muun säädöksen kuin suosituksen tai lausunnon.
Euroopan atomienergiayhteisön perustamissopimus (Euratom) - Liite II - Teollisuudenalat joita tarkoitetaan sopimuksen 41 artiklassa





Euroopan atomienergiayhteisön perustamissopimus (Euratom) - Liite II - Teollisuudenalat joita tarkoitetaan sopimuksen 41 artiklassa 1. Uraani- ja toriummalmin louhinta. 2. Uraani- ja toriummalmien rikastaminen. 3. Uraani- ja toriumrikasteiden kemiallinen käsittely ja puhdistaminen. 4. Kaikissa muodoissa olevien ydinpolttoaineiden valmistus. 5. Ydinpolttoaine-elementtien valmistus. 6. Uraaniheksafluoridin tuotanto. 7. Rikastetun uraanin tuotanto. 8. Säteilytettyjen polttoaineiden käsittely jolla erotetaan kaikki tai osa niiden sisältämistä alkuaineista. 9. Reaktorin hidasteiden tuotanto. 10. Hafniumia sisältämättömän zirkoniumin tai sen yhdisteiden tuotanto. 11. Kaikentyyppiset ydinreaktorit kaikkiin käyttötarkoituksiin. 12. Yhden tai useamman tässä luettelossa mainitun laitoksen yhteyteen perustetut laitokset radioaktiivisen jätteen teollista käsittelyä varten. 13. Puoliteolliset laitokset jotka on tarkoitettu jonkin 3-10 kohdassa tarkoitettuun alaan liittyvien laitosten rakentamisen valmisteluun.
Euroopan atomienergiayhteisön perustamissopimus (Euratom) - Pöytäkirja Euroopan atomienergiayhteisön tuomioistuimen perussäännöstä - III osasto - Asian käsittely - 19 artikla





Euroopan atomienergiayhteisön perustamissopimus (Euratom) - Pöytäkirja Euroopan atomienergiayhteisön tuomioistuimen perussäännöstä - III osasto - Asian käsittely - 19 artikla Asia pannaan yhteisön tuomioistuimessa vireille kirjaajalle osoitetulla kirjallisella kanteella. Kanteessa on oltava kantajan nimi ja asuinpaikka sekä allekirjoittajan asema sen nimi jota vastaan kanne on nostettu riidan kohde väitteet sekä yhteenveto seikoista joihin kanne perustuu. Kanteeseen on tarvittaessa liitettävä säädös jonka mitättömäksi julistamista pyydetään tai tämän sopimuksen 148 artiklassa tarkoitetussa tilanteessa asiakirjat joista ilmenee minä päivänä kyseisessä artiklassa tarkoitettu kehotus on annettu. Jos asiakirjoja ei ole liitetty kanteeseen kirjaaja kehottaa asianosaista toimittamaan asiakirjat kohtuullisessa ajassa; kannetta ei jätetä tutkimatta vaikka asiakirjat toimitetaan vasta asian vireillepanoa koskevan määräajan päätyttyä.